Accademia della Crusca
Store norske leksikon,Språk og litteratur,Språkfamilier,Indoeuropeiske språk,Romansk
Accademia della Crusca er et italiensk akademi for språk og litteratur som ble grunnlagt i Firenze i 1583 for å gjøre toskansk dialekt, det litterære språk i renessansens Italia, til et «rent» litteraturspråk. Dette ble modell for litteraturspråket på 1500- og 1600-tallet.
Akademiet ga ut den store enspråklige ordboken Vocabolario degli Accademici della Crusca i 1612, den første store enspråklige ordboken over et europeisk språk. Den fikk stor betydning for europeisk leksikografi, og flere av de store ordboksverkene i land som Frankrike, Spania og England hentet inspirasjon fra Crusca-akademiet.Akademiet er fremdeles virksomt med lingvistiske og litterære studier og publikasjoner. Les mer i Store norske leksikon italiensk romanske språk språk i Italia Italias litteratur akademi ordbok